《送杨贤甫副宪祀华岳江渎》
清代·李霨

圣代怀柔秩典章，首严岳渎尊金方。中丞暂假祠官节，宗伯亲金御府香。

挺秀三峰连汉畤，安澜万里下瞿塘。新秋莫讶无残暑，驿路风清白简霜。

作者简介：（1625—1684）清直隶高阳人，字景霱，别字台书，号坦园，又号据梧居士。顺治三年进士。十五年，任秘书院大学士，历东阁、弘文院、保和殿，前后凡二十七年，为顺治、康熙二帝所倚重。参与平定三藩机密，力赞施琅在台湾设官镇守之议。卒谥文勤。有《心远堂诗集》等。